Dilecto Martino et uxori sue Beliart. Ego Rotselinus canonicus dono de terra Sancti Vincentii, ad medium plantum, que est in Matisconense, in villa Beresiaco, sunt duas petiolas de campo. Inprimis unus campus qui terminat a mane terra Sancti Petri, a medio die Sancti Vincentii, a sero via publica, a cercio simili Sancti Petri; habet in longo perticas XXVI, in lato perticas VI. Alius campus terminat a mane bosco, a meridie Durant, a sero via publica, a cercio Odedi; habet in longo perticas VII, in lato II. Infra isto termino et perticatione, tibi dono ad medium plantum eo tenore ad V annos vinea edificata, et post V annos, unusquisque quod suum est recipiat; et si necessitas advenerit et vendere volueris, rectores ecclesie Sancti Vincentii tribus vicibus et annonceatis, et si redimere non voluerint facias quicquid facere volueris, si quis contradixerit V uncias auri componat. Ego Rotcelinus qui fieri et firmare rogavi. Hactum est hoc tempore Rotberti regis.